**זכויותיהם של לסביות, הומואים, ביסקסואלים, טרנסג'נדרים (להט"ב) בדנמרק** מוגדרות בין המתקדמות ביותר בעולם. ממלכת דנמרק מורכבת ממדינה ריבונית המתפרשת על שלושה אזורים מרכיבים בהם: דנמרק, גרינלנד ואיי פארו.

פעילות הומוסקסואלית הפכה לחוקית בדנמרק בשנת 1933 ומאז 1977, גיל ההסכמה נקבע באופן שוויוני ל-15 שנים לזוגות הומוסקסואלים והטרוסקסואלים כאחד. דנמרק הייתה המדינה הראשונה בעולם שהעניקה הכרה חוקית לאיגודים חד מיניים בצורה של שותפויות רשומות בשנת 1989. ב-7 ביוני 2012 הוחלף החוק בחוק חדש של הכרה בנישואים חד מיניים, שנכנס לתוקף ב-15 יוני 2012. גרינלנד ואיי פארו אישרו נישואים חד מיניים בשטחיהן באפריל 2016 וביולי 2017 בהתאמה.

אפליה על רקע של נטייה מינית נאסרה באופן מוחלט במדינה בשנת 1996. דנמרק אפשרה לזוגות חד מיניים לאמץ ילדים במשותף מאז שנת 2010, בעוד שקודם לכן אפשרה אימוץ של ילדים חורגים וזכויות אפוטרופסות מוגבלות להורים שאינם ביולוגיים מאז 1991. לסביות, הומואים, טרנסג'נדרים וביסקסואלים מוצהרים רשאים לשרת בגלוי בכוחות ההגנה של דנמרק. בירת דנמרק, קופנהגן, מכונה לעיתים קרובות על ידי כלי תקשורת כאחת הערים הידידותיות ביותר ללהט"ב בעולם. ארגון זכויות הלהט"ב הוותיק ביותר בדנמרק, "LGBT Danmark", נוסד בשנת 1948.

מעמד בחוק
---------

פעילות הומוסקסואלית הפכה לחוקית בשטחי דנמרק מאז 1933. גיל ההסכמה ברחבי המדינה (15 שנים) מוגדר כשווה לזוגות הומוסקסואלים והטרוסקסואלים כאחד מאז 1977.

הכרה במערכות יחסים חד מיניות
----------------------------

הכרה בשותפויות רשומות נוצרה על ידי חוק ב-7 ביוני 1989, אשר הוגדר לחוק הראשון בעולם מסוגו אשר מעניק הכרה בזוגיות חד מינית, בעודו נכנס לתוקף ב-1 באוקטובר 1989. לשותפויות רשומות היו כמעט את כל אותן התכונות כמו נישואים בהן כל הזכויות והחובות המשפטיות לאלו של נישואים בין זוגות הטרוסקסואלים, כאשר החריגה העיקרית הייתה שתקנות של אמנות בינלאומיות לא חלו על הזוגות אלא אם כל החותמים הסכימו לכך באופן רשמי. מאז 15 ביוני 2012, לא ניתן היה עוד להיכנס לשותפויות רשומות עבור זוגות חד מיניים לאחר הכשרתם של נישואים חד מיניים.

נישואים חד מיניים הפכו לחוקיים בדנמרק ב-15 ביוני 2012, לאחר שהפרלמנט הדני הצביע ב-7 ביוני בעד החלת חוק נישואים נייטרלי מבחינה מגדרית, כולל בכנסיית דנמרק, לאחר שהממשלה הציעה הצעת חוק להכרתם בפרלמנט ב-14 במרץ 2012. הפרלמנט העביר את הצעת החוק ברוב של 85 קולות בעד מול 24 נגד ב-7 ביוני, בעוד הסכמה מלכותית של המלכה מרגרטה השנייה ניתנה חמישה ימים לאחר מכן. החוק נכנס לתוקף ב-15 ביוני 2012.

הורות ואימוץ
------------

מאז 1999, אדם בשותפות רשומה חד מינית יכול לאמץ את ילדיו הביולוגיים של בן זוגו (המכונה אימוץ חורג). אימוץ על ידי הורים חד מיניים הותר בעבר רק במצבים מוגבלים מסוימים, בעיקר כאשר היה קשר קודם בין ההורה המאמץ לילד, כגון היותו בן משפחה או ילד אומנה.

ב-2 ביוני 2006, הפרלמנט הדני הצביע בעד ביטול חוק שאסר על זוגות לסביות לגשת להזרעה מלאכותית. מאז 2013, כאשר לזוג לסביות יש ילד באמצעות הפריה חוץ גופית, האם הלא ביולוגית מבין השניים נרשמת בתעודת הלידה כהורה הטבעי השני.

מאז 1 ביולי 2010, זוגות חד מיניים רשאים להגיש בקשה לאימוץ משותף. ב-20 ביולי 2014, זוג גברים דניים הפכו לזוג ההומוסקסואלים הראשון במדינה שביצע אימוץ זר, כאשר אימצו ילדה בת תשעה חודשים מדרום אפריקה.

על פי נתונים סטטיסטיים שפורסמו על ידי תאגיד השידור הדני, ל-84 משפחות במדינה היו הורים חד מיניים בשנת 2013. מספר זה גדל ל-659 עד אמצע 2018. באזור הבירה קופנהנגן, המספר גדל מ-42 ל-293.

הגנה מפני אפליה
---------------

החוק הדני אוסר על אפליה על רקע נטייה מינית וזהות מגדרית או ביטוי מגדרי, בין קטגוריות אחרות. החוק לאיסור יחס לא שוויוני בשוק העבודה, שאומץ ב-1996, מגדיר "אפליה" באומרו:

> "אפליה פירושה כל אפליה ישירה או עקיפה המבוססת על גזע, צבע, דת, דעה פוליטית, נטייה מינית או מוצא לאומי, חברתי או אתני".
> 
> 

זהות מגדרית או ביטוי מגדרי אינם רשומים במפורש בתוכן החוק, אם כי פסיקת בית המשפט משנת 2015, שבה הגישה אישה טרנסג'נדרית דנית תביעה נגד מעסיקה לשעבר בגין אפליה, קבעה כי המונחים זהות מגדרית וביטוי מגדרי כלולים בתוכן החוק.

בשנת 2008 התקבל חוק הוועדה לשוויון יחס, שהקים את "המועצה לשוויון יחס". על פי החוק, המועצה "תשקול תלונות על יחס שונה מטעמי מין, גזע, צבע, דת או אמונה, דעה פוליטית, נטייה מינית, גיל, מוגבלות או מוצא לאומי, חברתי או אתני". בנוסף, לדנמרק ישנה חקיקה נגד פשעי שנאה, בעקבות תיקונים לחוק העונשין בשנת 2004, אשר קובעת עונשים נוספים על פשעים שבוצעו נגד אנשים בשל נטייתם המינית.

על פי דו"ח שפורסם באוגוסט 2019, 89% מהמשיבים אשר נכללו כחלק מקהילת הלהט"ב הדנית, דיווחו כי "לא הופלו או הוטרדו במקום עבודתם", 78% היו "מרוצים בסך הכל מעבודתם" ו-69% דיווחו שהם "פתוחים לגבי נטייתם המינית לעמיתיהם" בעוד מיעוט של 9% חשו שהם "לא יכולים להיות פתוחים לגבי נטייתם המינית" ו-8% הצהירו שהם היו "קורבן לאפליה והטרדה".

זהות מגדרית
-----------

החוק על עיקור וסירוס, שאומץ ביוני 1929, היה אחד מחוקי שינוי המגדר הראשונים בעולם. האדם הראשון שהצליח לבצע שינוי מגדר חוקי בדנמרק, אשר נדרש לעבור ניתוח להתאמה מגדרית, הייתה כריסטין יורגנסן האמריקאית בתחילת שנות ה-50 של המאה ה-20 במעברה המגדרי מנקבה לזכר. היא עברה כריתת אורכיקטומיה וכריתת רחם בקופנהגן ב-1951 ו-1952 בהתאמה. האישה הטרנסג'נדרית הדנית לילי אלבה, שהיוותה השראה לסרט הנערה הדנית משנת 2015, הייתה אחת הטרנסג'נדריות הראשונות אשר נודעו כמי שעברו ניתוח להתאמה מגדרית לאחר שעברה לגרמניה ב-1930, ומאוחר יותר שינתה את מינה ושמה בדרכון הדני שלה.

בפברואר 2013, אישה מגואטמלה הפכה לטרנסג'נדרית הראשונה שקיבלה מקלט בדנמרק בגלל רדיפות במדינת הולדתה על רקע זהותה המגדרית. עם זאת, היא הוכנסה למתקן עבור גברים, שם הותקפה מינית מספר פעמים ובתחילה סורבה בקשתה לקבלת מקלט מדיני. הרשויות פתחו מחדש את תיקה בהיותה הוכיחה שחייה יהיו בסכנה אם תחזור לגואטמלה.

ביוני 2014, הפרלמנט הדני הצביע עבור הסרת הדרישה לאבחון הפרעה נפשית וניתוח להתאמה מגדרית כולל עיקור בלתי הפיך במהלך תהליך של הכרה בשינוי מגדר בחוק. מאז 1 בספטמבר 2014, דנים מעל גיל 18 המעוניינים להגיש בקשה לשינוי מגדר חוקי יכולים לעשות זאת על ידי הצהרה שהם מעוניינים לשנות את התיעוד שלהם במסמכי זהות, לאחר "תקופת הרהור" של שישה חודשים כדי לאשר את הבקשה.

עד להחלטת ארגון הבריאות העולמי (WHO) להסיר זהות מגדרית טרנסג'נדרית מרשימת מחלות הנפש שלו, דנמרק דחתה תחילה שינוי חד-צדדי. בשל חוסר התקדמות מטעם הארגון בנושא, החליט הפרלמנט הדני להסיר זהות טרנסג'נדרית מרשימת מחלות הנפש של מועצת הבריאות הלאומית בשנת 2016. השינוי נכנס לתוקף ב-1 בינואר 2017. בכך, דנמרק הפכה למדינה השנייה שעשתה זאת, אחרי צרפת שעשתה זאת ב-2010. הבריאות העולמי הסיר זהות טרנסג'נדרית מרשימת מחלות הנפש שלו ביוני 2018.

מלבד זכר ונקבה, דרכונים דנים זמינים עם סימון נייטרלי מגדרי, "X" המכונה לעיתים קרובות "מגדר שלישי".

שירות צבאי
----------

לסביות, הומוסקסואלים, טרנסג'נדרים וביסקסואלים מוצהרים רשאים לשרת בגלוי בכל זרועות כוחות ההגנה הדנית. אפליה נגד חיילים השייכים לקהילת הלהט"ב בגיוס, השמה וקידום, אסורה. לאורך השנים, נודעו מנהיגי צבא הומוסקסואלים דנים בולטים בעוד מקרים מדווחים של איומים על הומוסקסואלים, על המורל או על הביטחון הלאומי לא נודעו. מחקר משנת 2010 הצביע על כך שגברים הומוסקסואלים בהגנה הדנית מציגים "כוח ובעלי כבוד".

חינוך
-----

דנמרק מחזיקה באחד משיעורי החינוך המיני המקיפים בעולם, הכולל מידע על מין בטוח, מניעה מפני זיהומים המועברים במגע מיני, הפלות, אמצעי מניעה, התבגרות, יחסי מין, חיי משפחה, מגדר ומיניות. שיעורי חינוך מיני הם חובה בכל בתי הספר הציבוריים היסודיים והתיכוניים, והם עוסקים גם בנושאי בריאות אחרים, כולל שימוש בסמים ואלכוהול.

בשנת 1981, "Gå-Ud-Gruppen" (קבוצת ההסברה) הקימה שיעורי חינוך מיני משלימים המעניקים מידע על יחסים חד-מיניים לכיתות בכירות בבתי ספר ממלכתיים.

תרומת דם
--------

במאי 2014, שש מפלגות פוליטיות דניות קראו לשר הבריאות ניק האקרופ להסיר את האיסור על תרומות דם מגברים שמקיימים יחסי מין עם גברים. באוגוסט 2016 דווח כי רוב חברי הפרלמנט תמכו בהסרת האיסור. מפלגת העם הדנית, הסוציאל-דמוקרטים והאלטרנטיבה הביעו תמיכה בהצעה שהעלה חבר הפרלמנט מורטן אוסטרגארד להתיר תרומות דם על ידי "MSM" ברחבי דנמרק.

במרץ 2020, דנמרק יישמה מדיניות המאפשרת לגברים הומוסקסואלים וביסקסואלים לתרום דם בתנאי שלא קיימו יחסים במשך כ-4 חודשים לפני תרומתם. עם זאת, דווח כי תקופת הדחייה תבוטל אם האדם נמצא במערכת יחסים מונוגמית יציבה עם בן זוגו.

תנאי מחיה
---------

קבוצת עבור זכויות להט"ב בדנמרק כוללות את "LGBT Danmark" אשר נוסדה כקבוצה הוותיקה בנושא בשנת 1948 תחת השם "Kredsen af 1948" (מעגל 1948) ולאחר מכן שינתה את שמה ל-"Forbundet af 1948" (הפדרציה של 1948). הקבוצה נרשמה רשמית כאגודה בשם "Landsforeningen for homofile" (האגודה הלאומית להומוסקסואלים) בשנת 1969. מייסד הארגון היה אקסל אקסגיל. אקסל ובן זוגו איגיל אקסגיל היו הזוג החד-מיני הראשון שנכנס לשותפות רשומה בדנמרק ולראשונים בעולם, בשנת 1989. ההפגנה הראשונה למען זכויות הומוסקסואלים בדנמרק התרחשה בשנת 1971 לציון שנתיים למהומות סטונוול בעיר ניו יורק. משנות ה-70 ואילך, החלו להיפתח ברים ומועדונים הומוסקסואלים רבים, בעוד קבלתם החברתית של זכויות להט"ב בדנמרק גדלה. בשנת 1974, כמה מחברי הפדרציה של 1948, יחד עם חברי תנועת זכויות הנשים, "Red Stocking Movement" התפצלו כדי להקים ארגון משלהם, "Lesbisk Bevægelse" (התנועה הלסבית). קבוצות דניות עבור זכויות להט"ב נוספות כוללות את "Lambda", שבסיסה באודנסה, וכן "Q-Factor","Bigruppen" ו-"Dunst".

מצעד הגאווה בבירה קופנהגן בשנת 2017
בשנים 1996 ו-2021 אירחה דנמרק את אירועי הגאווה האירופאים "Europride" כמו כן בשנת 2009 את אירועי הספורט הבינלאומיים עבור ספורטאיי להט"ב "World Outgames" בבירה קופנהגן.

מצעד הגאווה בקופנהגן הידוע גם כ-"Copenhagen Pride" הנערך באופן שנתי בחודש אוגוסט, התקיים לראשונה בשנת 1996 תחת השם "גאוות בת הים", כציון פסל בת הים הקטנה ברחבי העיר. בשנת 2017, כ-25,000 מפגינים השתתפו במצעד הגאווה בעיר, לצד 300,000 צופים. שנה לאחר מכן מספר משתתפיו גדל ל-40,000 איש בהם נכלל ראש הממשלה לארס לקה ראסמוסן. מלבד מצעד העיר, אירועי להט"ב נוספים ברחבי דנמרק כוללים את מצעד הגאווה באורהוס, פסטיבל הסרטים "MIX Copenhagen" ומסיבת הגיוון באודנסה ("Mangfoldighedsfest Odense") שהתקיימה לראשונה בשנת 2017. סקר משנת 2015 על ידי "Eurobarometer" מצא כי 90% מהמשיבים הדנים הצהירו כי ללסביות, הומוסקסואלים וביסקסואלים צריכות להיות אותן הזכויות כמו להטרוסקסואלים. סקר נוסף משנת 2019 על ידי "Eurobarometer" קבע כי 89% מהדנים הצהירו שיש להכשיר נישואים חד מיניים ברחבי יבשת אירופה לעומת 69% בשנת 2006.

טבלת סיכום
----------

|  |  |
| --- | --- |
| פעילות הומוסקסואלית חוקית |  (מאז 1933) |
| גיל הסכמה שווה לזוגות הטרוסקסואלים (15) |  (מאז 1977) |
| חוקים נגד אפליה בתעסוקה |  (מאז 1996, עבור נטייה מינית) |
| חוקים נגד אפליה במתן סחורות ושירותים |  (מאז 1996, עבור נטייה מינית) |
| חוקים נגד אפליה בכל התחומים האחרים (כולל אפליה עקיפה, דברי שטנה) |  (מאז 1987) |
| נישואים חד מיניים |  (מאז 2012) |
| הכרה בזוגיות חד מינית (איחוד אזרחי, נישואי חוזה, מעמד ידועים בציבור) |  (מאז 1989 ישנה הכרה בשותפויות רשומות) |
| אימוץ משותף של זוגות חד מיניים |  (מאז 2010) |
| אימוץ ילד חורג על ידי זוגות חד מיניים |  (מאז 1999) |
| לסביות, הומואים טרנסג'נדרים וביסקסואלים מוצהרים רשאים לשרת בצבא |  (מאז 1978) |
| זכות לשינוי מגדר בחוק |  (מאז 1929, אין חיוב להעברת ניתוח להתאמה מגדרית, עיקור או אבחון מאז 2014) |
| הכרה במגדר שלישי |  (מאז 2014) |
| גישה להפריה חוץ-גופית לזוגות לסביות |  (מאז 2006) |
| טיפולי המרה אסורים בחוק |  |
| פונדקאות מסחרית לזוגות גברים הומוסקסואלים | (לא חוקי עבור זוגות הטרוסקסואלים גם כן, פונדקאות אלטרואיסטית מוגדרת כחוקית) |
| גברים המקיימים יחסי מין עם גברים רשאים לתרום דם | / (מאז 2020 לאחר תקופת דחייה של 4 חודשים) |

קישורים חיצוניים
----------------

ויקישיתוף מדיה וקבצים בנושא **זכויות להט"ב בדנמרק** בוויקישיתוף

הערות שוליים
------------

1. ↑  One of the smallest nations in the world just approved same-sex marriage, PinkNews | Latest lesbian, gay, bi and trans news | LGBT+ news, ‏2017-06-19 (באנגלית בריטית)
2. ↑  The most gay-friendly places on the planet - Lonely Planet, web.archive.org, ‏2014-11-08
3. ↑  Rule, Sheila; Times, Special To the New York (1989-10-02). "Rights for Gay Couples in Denmark". *The New York Times* (באנגלית אמריקאית). ISSN 0362-4331. נבדק ב-2022-05-22.
4. ↑  103982@au.dk, Lov om registreret partnerskab, 7. juni 1989, danmarkshistorien.dk (בדנית)
5. ↑  L 106 Forslag til lov om ændring af lov om ægteskabs indgåelse og opløsning, lov om ægteskabets retsvirkninger og retsplejeloven og om ophævelse af lov om registreret partnerskab. Folketinget, ‏2017-01-09 (בדנית)
6. ↑  L 106 Forslag til lov om ændring af lov om ægteskabs indgåelse og opløsning, lov om ægteskabets retsvirkninger og retsplejeloven og om ophævelse af lov om registreret partnerskab. Folketinget, ‏2017-01-09 (בדנית)
7. ↑  ILGA: Gay couples in Denmark now allowed to adopt, web.archive.org, ‏2014-02-06
8. ↑  Første danske homopar adopterer fra udlandet, Politiken, ‏2014-07-20 (ב־)
9. ↑  Rainbow family numbers in Denmark in huge increase, The Local Denmark, ‏2018-08-14 (באנגלית אמריקאית)
10. ↑  Main legislation | www.non-discrimination.net, web.archive.org, ‏2013-12-12
11. ↑  SorenLaursen, Michelle var udsat for diskrimination som transkvinde, panbloggen, ‏2015-07-29 (ב־)
12. ↑  Rainbow Europe, rainbow-europe.org
13. ↑  Transgender woman given asylum in Denmark, UPI (באנגלית)
14. ↑  Denmark's Transgender Milestone, HuffPost, ‏2013-02-05 (באנגלית)
15. ↑  Denmark becomes Europe’s leading country on legal gender recognition | The European Parliament Intergroup on LGBTI Rights, web.archive.org, ‏2015-02-12
16. ↑  L 182 Forslag til lov om ændring af lov om Det Centrale Personregister. Folketinget, ‏2017-01-09 (בדנית)
17. ↑  World must follow Denmark's example after landmark transgender law | Amnesty International, web.archive.org, ‏2014-08-29
18. ↑  Denmark To The WHO: Trans Identity Is Not A Mental Illness | Care2 Causes, web.archive.org, ‏2016-08-13
19. ↑  France: Gender Identity Disorder Dropped from List of Mental Illnesses, Library of Congress, Washington, D.C. 20540 USA
20. ↑  Caroline Simon, Being transgender no longer classified as mental illness. Here's why, USA TODAY (באנגלית אמריקאית)
21. ↑  Denmark: X in Passports and New Trans Law Works, TGEU, ‏2014-09-12 (באנגלית)
22. ↑  Gays in arms: can gays in the military work? In countries around the …, archive.ph, ‏2012-07-12
23. ↑  Liste over gældende karantæneregler - Bloddonorerne i Danmark | Bloddonorerne i Danmark - Donorsite, web.archive.org, ‏2017-09-09
24. ↑  Danish Health Minister called upon to lift ban on gay blood donation, The Independent, ‏2014-05-07 (באנגלית)
25. ↑  Wayback Machine, web.archive.org, ‏2018-08-27
26. ↑  Denmark announces gay men will be able to donate blood by 2019, PinkNews | Latest lesbian, gay, bi and trans news | LGBT+ news, ‏2018-08-24 (באנגלית בריטית)
27. ↑  Staff reports, Denmark to revise blood donation laws in 2019, Washington Blade: LGBTQ News, Politics, LGBTQ Rights, Gay News, ‏2018-08-24 (באנגלית אמריקאית)
28. ↑  Nu må homoseksuelle mænd give blod, DR, ‏2020-01-20 (בדנית)
29. ↑  LGBT historie i Danmark – LGBT Danmark, web.archive.org, ‏2019-04-06
30. ↑  Pride parade was ‘biggest ever’ in Copenhagen, The Local Denmark, ‏2018-08-20 (באנגלית אמריקאית)
31. ↑  Eurobarometer, europa.eu
32. ↑  Gay News From 365Gay.com, web.archive.org, ‏2008-01-29



| **זכויות להט"ב** |
| --- |
| מעמד חברתי וחוקי | איחוד אזרחי • אימוץ משותף על ידי זוגות חד-מיניים • אימוץ חורג בקרב זוגות חד-מיניים • הורות להט"בית • התנגדות לזכויות להט"ב • טיפול המרה • טרנסג'נדריות ואינטרסקסואליות בספורט • נישואים חד-מיניים (מעמד משפטי) • צנזורה על נושאי להט"ב • שוויון הגירה • שינוי מגדר • שירות צבאי • תרומת דם |  |
| בעולם | 

|  |  |
| --- | --- |
| אוקיאניה | אוסטרליה • איי שלמה • אי הפסחא • אי חג המולד • איי מריאנה הצפוניים • איי מרשל • איי קוקוס • איי קוק • גואם • הוואי • ואליס ופוטונה • ונואטו • טובאלו • טונגה • טוקלאו • מיקרונזיה • נאורו • ניואה • ניו זילנד • סמואה • סמואה האמריקנית • פולניזיה הצרפתית • פיג'י • פיטקרן • פלאו • פפואה גינאה החדשה • קיריבטי • קלדוניה החדשה |
| אירופה | אבחזיה • אולנד • אוסטריה • אוקראינה • אזרבייג'ן • איטליה • אי מאן • איסלנד • איי פארו • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גיברלטר • ג'רזי • גרנזי • גרמניה • דנמרק • הולנד • הונגריה • הממלכה המאוחדת • טורקיה • טרנסניסטריה • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סבאלברד • סלובניה • סלובקיה • ספרד • סרביה • סן מרינו • פולין • פורטוגל • פינלנד • צ'כיה • צרפת • קוסובו • קרואטיה • קזחסטן • קפריסין • קריית הוותיקן • קפריסין הצפונית • רומניה • רוסיה • שוודיה • שווייץ |
| אמריקה | אורוגוואי • איי בהאמה • איי ג'ורג'יה הדרומית ואיי סנדוויץ' הדרומים • איי הבתולה הבריטיים • איי טרקס וקייקוס • איי פוקלנד • אנגווילה • אנטיגואה וברבודה • איי קיימן • ארגנטינה • איי הבתולה של ארצות הברית • אל סלוודור • ארובה • ארצות הברית • אקוודור • בוליביה • בונייר • בליז • ברבדוס • ברזיל • ברמודה • גואטמלה • גוואדלופ • גיאנה • גיאנה הצרפתית • ג'מייקה • גרינלנד • גרנדה • דומיניקה • האיטי • האיים הקטנים המרוחקים של ארצות הברית • הונדורס • הרפובליקה הדומיניקנית • וונצואלה • טרינידד וטובגו • מונטסראט • מקסיקו • מרטיניק • ניקרגואה • סאבא • סורינאם • סנט אוסטטיוס • סנט וינסנט והגרנדינים • סנט לוסיה • סנט מארטן • סנט קיטס ונוויס • סן ברתלמי • סן מרטן • סן-פייר ומיקלון • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קוראסאו • קנדה |
| אסיה | אבחזיה • אוזבקיסטן • אזרבייג'ן • איחוד האמירויות הערביות • אינדונזיה • איראן • אפגניסטן • אקרוטירי ודקליה • ארמניה • בהוטן • בחריין • בנגלדש • ברוניי • גאורגיה • האיים המלדיביים • הודו • הונג קונג • הפיליפינים • הרשות הפלסטינית • וייטנאם • טאיוואן • טג'יקיסטן • טורקיה • טורקמניסטן • יפן • ירדן • ישראל • כווית • לאוס • לבנון • מונגוליה • מזרח טימור • מיאנמר • מלזיה • מקאו • נפאל • סוריה • סין • סינגפור • סרי לנקה • עומאן • עיראק • ערב הסעודית • פקיסטן • צ'צ'ניה • קוריאה הדרומית • קוריאה הצפונית • קירגיזסטן • קזחסטן • קטר • קמבודיה • קפריסין • קפריסין הצפונית • רוסיה • תאילנד • תימן |
| אפריקה | אוגנדה • אלג'יריה • אנגולה • אסוואטיני • אריתריאה • אתיופיה • בנין • בוטסואנה • בורונדי • בורקינה פאסו • גאנה • גבון • ג'יבוטי • גמביה • גינאה • גינאה ביסאו • גינאה המשוונית • דרום אפריקה • דרום סודאן • האיים הקנריים • הארצות הדרומיות והאנטארקטיות של צרפת • הטריטוריה הבריטית באוקיינוס ההודי • הרפובליקה הדמוקרטית של קונגו • הרפובליקה המרכז-אפריקאית • הרפובליקה של קונגו • זימבבואה • זמביה • חוף השנהב • טוגו • טנזניה • כף ורדה • לוב • ליבריה • לסוטו • מאוריטניה • מאוריציוס • מאלי • מדגסקר • מדיירה • מיוט • מוזמביק • מלאווי • מלייה • מצרים • מרוקו • ניגריה • ניז'ר • נמיביה • סאוטה • סאו טומה ופרינסיפה • סודאן • סומליה • סומלילנד • סיירה לאון • סיישל • סנגל • סנט הלנה, אסנשן וטריסטן דה קונה • צ'אד • קומורו • קמרון • קניה • ראוניון • רואנדה • רפובליקת סהרה הערבית הדמוקרטית • תוניסיה |
| אחר | הצהרת האו"ם בדבר נטייה מינית וזהות מגדרית • זכויות להט"ב באיחוד האירופי • זכויות להט"ב במדינות ברית המועצות לשעבר • זכויות להט"ב במזרח התיכון • זכויות להט"ב בחבר העמים הבריטי |

 |
| יחס הדת ללהט"ב | אסלאם • הדת הבהאית • הומוסקסואליות ודת • הלכה • טרנסג'נדריות ודת • יהדות • יהדות קונסרבטיבית • נצרות • סיקיזם • תנ"ך |
| לקטגוריה • לפורטל |